અમદાવાદ: અમદાવાદ સહિત રાજ્યમાં હવે સવારમાં અને મોડી રાત્રે ગુલાબી ઠંડીનો અનુભવ થઇ રહ્યો છે. સાથે સાથે તાપમાનમાં પણ ફેરફારની સ્થિતિ જોવા મળી રહી છે. આજ કારણસર બાળકો અને લોકો માંદગીમાં સપડાઈ રહ્યા છે. આજે અમદાવાદમાં લઘુત્તમ તાપમાન ૧૭ ડિગ્રી રહ્યું હતું જ્યારે પાટનગર ગાંધીનગરમાં ૧૮.૫ ડિગ્રી તાપમાન રહ્યું હતું. આવી જ રીતે રાજકોટમાં ૧૯.૭, સુરતમાં ૨૧ ડિગ્રી લઘુત્તમ તાપમાન રહ્યું હતું જ્યારે રાજ્યમાં સૌથી ઓછુ લઘુત્તમ તાપમાન નલિયામાં ૧૪.૬ ડિગ્રી રહ્યું હતું. આગામી દિવસોમાં પણ તાપમાનમાં ફેરફારની સ્થિતિ યથાવત રહે તેવા સંકેત દેખાઈ રહ્યા છે.